Bela Padilla

Si **Krista Elyse Hidalgo Sullivan** (namundag 3 Mayo 1991), mas midbid sa saiyang stage name na **Bela Padilla**, sarong Pilipinong aktres, produser nin pelikula, parasurat nin iskrip, host asin modelo.

Bisto siya sa saiyang mga papel sa mga drama sa telebisyon sa GMA-7 asin ABS-CBN, siring man sa mga pelikulang pig-omaw kan mga kritiko arog kan 100 Tula Para Kay Stella (kaiba si JC Santos) asin Meet Me in St. Gallen (kaiba si Carlo Aquino). Midbid man siya sa saiyang mga pagganap sa The Day After Valentine's asin On Vodka, Beers, and Regrets. Kan 2022, siya naggibo kan saiyang debut bilang direktor sa pelikula na 366 (katuwang ni Zanjoe Marudo asin JC Santos), na pigprodusir kan Viva Films. Dugang pa, siya an nagsurat kan iskrip para sa pelikula ni Joyce Bernal na Last Night, na pinagbidahan ni Toni Gonzaga asin Piolo Pascual. Apwera sa saiyang karera sa pag-arte, padagos niyang pinauswag an saiyang mga kakayahan sa pagsurat asin pagdirehir para sa mga maabot na proyekto.

## Kaamayi nin buhay asin edukasyon
Si Padilla (namundag bilang Krista Elyse Hidalgo Sullivan) ipinangaki ki Cornelius Gary Sullivan asin Margarette Cariño Hidalgo ("Meg"). An saiyang inang si Meg bilog na pinsan sa ina ni Robin Padilla. An saiyang ama pinagdebursyo an inot kaining agom. Siya igwa nin tulong tugang sa luwas sa Ingglatera sa inot na pamilya kan saiyang ama mantang igwa man siyang matuang tugang na lalaki sa parehong magurang. Siya nag-atendir sa sarong montesori na sarong international school sa Forbes Park, Makati, bago mag-atendir sa klase nin mga dayuhan kan Colegio San Agustin – Makati. Nagkua si Padilla journalism bilang sarong elective sa senior high school.

An lola sa ina ni Padilla tugang ni Eva Cariño-Padilla, ama kan aktor-direktor asin dating gobernador kan Camarines Norte na si Roy Padilla, Sr.. Siya pamangkin, ikaduwang grado sa dugo, kan aktor na si Rommel Padilla, Robin Padilla and BB Gandanghari, asin ikaduwang pinsan ni RJ asin Daniel Padilla (mga aki ni Rommel) asin Queenie asin Kylie Padilla (mga aking babai ni Robin).

## Karera
Si Padilla nadiskobre kan talent scout nin ABS-CBN na si Jet Valle matapos mahiling sa sarong field trip asin ipinabisto siya sa ABS-CBN sa paagi kan Star Magic Batch 15 dangan ginamit an pangaran na **Krista Valle**. Kan parehong taon, nakua niya an pinakainot na paple sa telebisyon sa drama panghobenes na *[[Star Magic Presents]]*: *[[Abt Ur Luv|Abt Ur Luv Ur Lyf 2]]*. Nagsangli siya stage name gamit an tunay na pangaran na **Krista Sullivan** kan nagpoon na magin bagohan na aktres. Kan 2009, siya nagkaigwa nin minor na papel sa serye sa telebisyon na *[[Totoy Bato]]*. Siya nagin man regular na kast sa ikatulong edisyon kan *[[Lokomoko|Lokomoko High]]* sa TV5.

Kan 2010, naghali siya sa Star Magic, nagkaigwa nin bagong manager na si Claire dela Fuente asin naglipat sa GMA-7. Kabali sa pagbabago, iyo man an pagsangli niya nin stage name na iyo na an **Bela Padilla**.

Kan 2011, si Padilla ginawadan nin Miss Friendship asin Media's Darling sa Asian Super Model Contest na ginibo sa Guilin asin Nanning sa Guangxi Zhuang Autonomous Region kan Tsina, kan Setyembre 6 asin 7.

Marso kan 2012, si Padillayaon sa sentro kan kontrobersiya kan an saiyang ladawn sa barayan (cover) kan magasin na *[[FHM Philippines]]* binawi huli sa akusasyon nin racism.

Kan 2015, si Padilla nagbalik sa ABS-CBN matapos magpirma nin sarong eksklusibong kontrata kaiba kan Dreamscape Entertainment Television, saro sa mga bantog na pagrurugaring sa telebisyon kan ABS-CBN, asin nagganap sa papel na Carmen sa sikat na serye sa telebisyon na *[[Ang Probinsyano|FPJ's Ang Probinsyano]]*, inspirasyon kan pelikula na igwang parehong titulo ni Fernando Poe Jr., kapwa-artista si Coco Martin, Maja Salvador asin Susan Roces.

Kan 2019, so Bela Padilla nagluwas bilang kontrabida asin panginot na karakter sa *[[Sino ang Maysala?: Mea Culpa]]* bilang Juris.

## Pilmograpiya

### Telebisyon

### Pelikula

## Mga gawad asin nominasyon

## Toltolan

## Mga panluwas na takod
*